**Mile Isaković** bio je rukometaš, reprezentativac Jugoslavije i osvajač zlatne Olimpijske medalje za Jugoslaviju. Igrao je na poziciji levog krila. Kao reprezentativac Jugoslavije zabeležio je 190 nastupa i 734 gola.

Bio je jedan od najbržih ljudi u svim sportovima s loptom.

Rođen je 17. januara 1958. godine u Šapcu.

Kao omladinac, bio je prvak Srbije u skoku uvis. 

Bio je kandidat za gradonačelnika na lokalnim izborima u Šapcu, 2004. godine, kao adut Pokreta „Snaga Srbije".

Živi u Parizu (Francuskoj) i radi kao trener RK Kreteja (u julu 2006. godine potpisao je profesionalni ugovor na dve godine).

Olimpijske igre
---------------

Učestvovao je na dve olimpijade. Godine 1980. na Olimpijskim igrama u Moskvi, rukometna reprezentacija Jugoslavije zauzela je šesto mesto, a Isaković je igrao na pet mečeva i postigao 13 golova. Godine 1984. na Olimpijskim igrama u Los Anđelesu jugoslovenska rukometna ekipa osvojila je zlatnu medalju. Mile Isaković igrao je na svih šest utakmica i postigao 39 golova.

Olimpijski skor Mila Isakovića verovatno bi bio još sjajniji da rukometna reprezentacija Jugoslavije, zbog sankcija Ujedinjenih nacija na sport (prema tadašnjoj SR Jugoslaviji), nije bila je uskraćena za učešće na Olimpijskim igrama 1992. godine u Barseloni (Španija) i na Olimpijskim igrama 1996. godine u Atlanti (Džordžija, SAD).

Svetska prvenstva
-----------------

Mile Isaković osvojio je 1986. godine kao levo krilo rukometne reprezentacije Jugoslavije zlatnu medalju na Svetskom prvenstvu u Cirihu (Švajcarska).

Rukometni klubovi
-----------------

Mile Isaković bio je član rukometnih klubova:

* RK Metaloplastika (Šabac),  Srbija
* RK Kretej (Pariz),  Francuska
* RK Vitrol (Marselj),  Francuska

Ostaće upamćen kao najbolji strelac Metaloplastike svih vremena sa 1.658 postignutih golova. Igrajući za Metaloplastikom, pet puta je bio šampion Jugoslavije: 1980, 1983, 1984, 1985. i 1986. godine, četiri nacionalna kupa i osvajač Kupa evropskih šampiona 1985. i 1986. godine u rukometu. Braneći boje pariskog RK Kreteja, okitio se lovorom i Kupom, a sa marseljskim je Vitrolom kao trener osvojio dva kupa Francuske i dva prvenstva te Kup kupova.

Funkcije u Rukometnom savezu
----------------------------

U oktobru 2002. godine Mile Isaković postao je predsednik Skupštine Rukometnog saveza Jugoslavije i uporedo, selektor ženske rukometne reprezentacije.

Zanimljivosti
-------------

* Mile Isaković je izmislio jedan od najlepših i najpopularnijih poteza u rukometu, tzv. „šaraf".

Vidi još
--------

* Rukomet na olimpijskim igrama 1980.
* Rukomet na olimpijskim igrama 1984.

Vanjske veze
------------

* Intervju listu „Danas" Arhivirano 2008-06-19 na Wayback Machine-u od 17. novembra 2004. godine
* Intervju listu „Danas" Arhivirano 2008-05-09 na Wayback Machine-u od 22. novembra 2004. godine
* () Profil Mila Isakovića

| * p
* r
* u
Sastav SFR Jugoslavije  na  Olimpijskim igrama 1984. – 1. mjesto |
| --- |
| 
* Bašić
* Pušnik
* Vuković
* Elezović
* Zovko
* Vujović
* Kalina
* Jurina
* Arnautović
* Rnić
* Štrbac
* Grubić
* Rađenović
* Kuzmanovski
* Mladenović
* Isaković
* Izbornik: Pokrajac

 | Socijalistička Federativna Republika Jugoslavija |


| * p
* r
* u
Sastav SFR Jugoslavije  na  IHF Svjetskom prvenstvu 1986. – 1. mjesto |
| --- |
| 
* Bašić
* Pušnik
* Vuković
* Elezović
* Mrkonja
* Vujović
* Holpert
* Memić
* Arnautović
* Rnić
* Saračević
* Grubić
* Portner
* Cvetković
* Mladenović
* Isaković
* Izbornik: Živković

 | Socijalistička Federativna Republika Jugoslavija |